**КОМИ РЕСПУБЛИКАСА ВЕТЕРИНАРНÖЙ ДÖЗЬÖР СЛУЖБАЛÖН ТШÖКТÖД**

**Коми Республикаса ветеринарнöй дöзьöр службалöн почёт грамота йылысь положение вынсьöдöм йылысь**

«Россия Федерацияса государственнöй гражданскöй служба йылысь» 2004 во сора тöлысь 27 лунся 79-ФЗ №-а Федеральнöй оланпаслöн 55 статья, Россия Федерацияса удж кодекслöн 191 статья, Коми Республикаса ветеринарнöй дöзьöр служба йылысь положение серти, Коми Республикаса ветеринарнöй дöзьöр службаса уджалысьясöс да республикаса ветеринарнöй специалистъясöс ошкöм могысь

ТШÖКТА:

1. Вынсьöдны Коми Республикаса ветеринарнöй дöзьöр службалöн почёт грамота йылысь положение (1 содтöд).

2. Тайö тшöктöдсö олöмö пöртöм бöрся кута видзöдны ачым.

Юрнуöдысь Т.П. Бурнадзе

Сыктывкар

2009 вося вöльгым тöлысь 26 лун

01-01/58 №

Вынсьöдöма

2009 во вöльгым тöлысь 26 лунся 01-01/58 №-а

тшöктöдöн

(1 №-а содтöд)

**КОМИ РЕСПУБЛИКАСА ВЕТЕРИНАРНÖЙ ДÖЗЬÖР СЛУЖБАЛÖН ПОЧЁТ ГРАМОТА ЙЫЛЫСЬ**

**ПОЛОЖЕНИЕ**

1. Тайö Положениеыс ладмöдö Коми Республикаса ветеринарнöй дöзьöр службалысь почёт грамота сетан пöрадок.

Коми Республикаса ветеринарнöй дöзьöр службалöн (водзö – Служба) почёт грамота лоö Коми Республикаса ветеринарнöй дöзьöр службаса уджалысьясöс, ветеринарнöй учреждениеясса, предприятиеясса да организацияясса уджалысьясöс, общественнöй öтувъясöс ошкан да найöс уджö моральнöя ышöдан формаöн.

2. Почёт грамота сетöны предприятиеясса, учреждениеясса да организацияясса уджалысьяслы, общественнöй öтувъясöс петкöдлысьяслы, а сiдзжö Службаса сотрудникъяслы ветеринарнöй служба водзын сулалысь могъяс решитöмын ыджыд пай пуктöмысь, зэв бура, сьöлöмсянь уджалöмысь.

3. Службалысь почёт грамота сетöны уджалысьяслы, кодъяс бура да сьöлöмсянь збыльмöдöны ассьыныс чина обязанносьтъяссö, кодъяслöн уджалан стажыс вит воысь абу этшаджык, государственнöй да уджсикас серти праздникъяскöд, тöдчана лунпаскöд, персональнöй либö гöгрöс пас лунпасъяскöд йитöдын.

4. Службалысь почёт грамота сетöм вылö Службаса юрнуöдысьлöн ним вылö колö сетны татшöм документъяс да юöръяс:

- меставывса асвеськöдлан органса, организацияса, предприятиеса, учреждениеса, общественнöй öтувса, Службалöн тэчас юкöдувса юрнуöдыссянь вöзйöм (ходатайство);

- наградитöм вылö мортлысь характеристика, кытчö колö пасйыны сылысь ов, ним, вич, чужан кадпас да места, пыр оланiн месталысь инпас, велöдчöм, специальносьт да велöдан учреждениелысь ним, чин, уджсикас, звание, уджалан места, öтувъя уджалан стаж; ветринария юкöнын (уджсикас серти уджын) торъя заслугаяс.

5. Службаса почёт грамота сетöны Коми Республикаса ветеринарнöй дöзьöр службалöн тшöктöд подув вылын.

Почёт грамотасö сетö торжественнöя Коми Республикаса ветеринарнöй дöзьöр службаса юрнуöдысь либö сыöн уполномочитöм морт.

6. Коми Республикаса ветеринарнöй дöзьöр службалысь тшöктöд копия (тшöктöдысь выписка) 5 уджалан лунöн мöдöдöны Службаса правовöй, кадрöвöй юкöнö, а сiдзжö предприятиеясса, учреждениеясса да организацияясса кадрöвöй службаö наградитöм мортлöн уджалан небöгö да личнöй делöö юöръяссö пыртöм могысь.

7. Службаса сотрудникöс, кодлы сетöма Службалысь почёт грамота, öтчыдысь сьöмöн ошкöны чина окладлöн 100% мында.

Службаса сотрудникъясöс öтчыдысь сьöмöн ошкöны Коми Республикаса республиканскöй бюджетысь сьöм тшöт весьтö уджысь мынтысян фонд серти.

Коми Республикалöн государственнöй ветеринарнöй учреждениеясса уджалысьяслы, кодъяслы сетöма Службалысь почёт грамота, уджысь мынтысян вынсьöдöм планöвöй фонд серти чина оклад дорö индыссьöны татшöм сьöм содтöдъяс:

- уджалан стажыс кö 15 воысь унджык – 10%;

- уджалан стажыс кö 10 во – 7%;

- уджалан стажыс кö 8 во – 5%;

- уджалан стажыс кö 5 во – 3%.

8. Сэк, кор Службаса сотрудниклы гöгрöс паскöд йитöдын вöлi сетöма нин ошкана сьöм, сiйö жö подув серти Службалысь почёт грамота сылы сетiгöн öтчыдысь ошкан сьöмсö, мый индöма тайö Положениелöн 6 пунктöн, оз сетны.

9. Мукöд предприятиеса, учреждениеса да организацияса уджалысьяслы найöс уджöн могмöдысьяслöн решение серти Службалысь почёт грамота сетöмкöд йитöдын вермöны мынтыны ошкана сьöмсö предприятиеяс, учреждениеяс либö организацияяс тшöт весьтö, кöнi найö уджалöны.

10. Службаса почёт грамота оз позь сетны Службаса сотрудниклы сэк, кор сылöн эм дисциплинарнöй взыскание.

Исакова 3 638 пас